Barna rétihéja fészkelés a Velencei-tó Nyugati öblében 2009. évben 
1. Monitoring helyének maghatározása: 

Velencei-tó nyugati öböl, a Madárrezervátum s a Szúnyog-sziget közötti öböl (Bíbic- 
tó), a Papréti-csapás vonaláig. 



2. Megfigyelési pont 

Bíbic -tó, part menti magasles 

3. Megfigyelt terület nagysága 

A megfigyelési ponttól a Papréti - csapásig kb. 840 méret légvonalban. Az első 
fészekhely kb. 400 méterre, a második és harmadik fészekhely kb. 800 méterre volt a 
megfigyelési ponttól. (Google Earth alapján) 

4. Monitoring területének leírása 



Kis lápi csatornákkal szabdalt egybefüggő nádas felület, melyet É-Ny irányban 
magas kórós, szikes rétek, zsombékosok, ligetes fasorok öveznek. Jellemző part 
menti növényfajok: ezüstfa, galagonya, nyárfa, kőris, fűz. Dél és kelet felől a tó 
nádfoltokkal tarkított nyíltabb vízterülete határolja. 

A nád magassága még a part mentén is 2m felett van és közvetlenül a nádast magas 
kórós, zsombékos váltja fel, melynek magassága 1 m feletti. 



5. Az élőhely állapota a monitoring időszakban 

A fészkeléshez és a fiókaneveléshez a körülmények zavartalanok voltak, a terület 
állapotában változás nem következett be az adott időszakban. 
A növényzet magassága átlagosan 3 méter, váltakozva több éves avas, illetve a 
télen levágott, és májustól frissen zöldellő náddal. 



6. Monitoring időtartama 

2009. március 28. - 2009. december 29. 

A barna rétihéja első példányai március végén érkeznek meg hozzánk. A tavaszi 
vonulás április közepéig is eltarthat, ezért a párok revír foglalásai csak április közepe- 
végére tehetők. 

A barna rétihéjáknál a tojásrakás, kotlás időszaka április második felétől május 
végéig tart, míg a fiókanevelés időszaka május második felétől július első feléig. 
(MME Monitoring Központ 2007. adatai alapján) 

A március végén elkezdett monitoring tevékenység alatt a revír foglalástól a 
fiókanevelésen át a fiókák kirepüléséig gyűjtöttem adatokat, majd azt követően a 
madarak fészkelő terület használatát figyeltem. A megfigyeléssel meg tudjuk 
határozni az adott területen fészkelő párok egyedszámát és a reprodukció 
sikerességét. 

7. A megfigyeléssel töltött napok száma 

N = 16, mely a következők szerint alakult havi bontásban: 

Márciusban 1 megfigyelési nap 

Áprilisban 1 megfigyelési nap 

Májusban 2 megfigyelési nap 

Júniusban 3 megfigyelési nap 

Júliusban 5 megfigyelési nap 

Augusztusban 1 megfigyelési nap 

Szeptemberben 1 megfigyelési nap 

Novemberben 1 megfigyelési nap 

Decemberben 1 megfigyelési nap 

8. Módszer 



A terület közvetlen szomszédságában lévő magaslesről történt a megfigyelés, kitűnő 
látási viszonyokkal, a megfigyelt terület 200-300 méteres távolságon belül esett, így a 
megfigyelt területen a fajt és azon belül az ivart 100 %-os biztonsággal meg tudtam 
határozni. Az ivar meghatározásánál a nehézséget a fényviszonyok változása 
okozhatja, azonban a madarak állandó mozgásával mindig sikerült olyan szögben 
megfigyelni őket, hogy ez nem okozott gondot. 
1 olyan megfigyelési nap volt, amikor előfordult, hogy nem tudtam ivart 
meghatározni, ez a távolság miatt történt. A belátható terület és a horizont a 
Madárrezervátum D-Ny irányú oldalával megközelítőleg 3-3,5 km távolságra volt a 
megfigyelő ponttól. Ezen a távolságon belül kb. 1 ,5 kilométerre még meg tudtam 
figyelni a madarakat, azonban az ivart nem mindig lehetett ilyen távolságból 
meghatározni. 

A megfigyelés 10 X 42 kereső távcsővel történt. Minden egyes észlelést és mozgást 
adatlapon rögzítettem. 

A példányszám becslését az egy adott időpontban egyszerre látott legnagyobb 
példányszám alapján végeztem. 



9. Eredmények 



a., Példányszámok 

Példányszám egy időpontban látott példányok alapján: 



Dátum 


Példányszám 


2009. 3. 28 


6 


2009. 4. 24. 


6 


2009. 5. 22 


5 


2009. 5. 24 


2 


2009. 6. 5 


2 


2009. 6. 24. 


5 


2009. 6. 26. 


6 


2009. 7. 1. 


5 


2009. 7. 13. 


4 


2009. 7. 20. 


6 


2009. 7. 29. 


2 


2009. 7. 31. 


3 


2009. 8. 24. 


4 


2009. 9. 14. 


1 


2009. 12. 27. 

Legtöbb egyszerre látott példány: 6 példány 

Példányszám ivarok szerint egy időpontban látott példányok alapján: 





HÍM 


TOJÓ 




Mpm mpnhatárn7ntt 

1 MCI 1 1 II ICUI ICILCII \J /LKJ \.\. 


Dátum 


JUV 


ivar 


2009.03.28 


2 


2 




2 


2009.04.24 


3 


3 






2009.05.22 


2 


4 






2009.05.24 


2 


1 






2009.06.05 


1 


1 






2009.06.24 




1 


4 




2009.06.26 


3 


2 


4 




2009.07.01 




2 


5 




2009.07.13 






4 




2009.07.20 






6 




2009.07.29 






1 




2009.07.31 




1 


3 




2009.08.24 




3 






2009.09.14 










2009.12.27 














Legnagyobb példányszám ivar szerint egy időpontban látott példányok alapján: 

Hím: 3 példány 
Tojó: 4 példány 
Juv: 6 példány 

Összesen: minimum 13 példány mozgott a területen 

b., Fészekadatok 



Az 800 méteren belül eső területen biztosan állíthatóan 3 fészekalj volt, ahol 
folyamatosan etették a szülők a fiókákat. 




Májusban még 4 revír volt valószínűleg 4 fészekkel. 

A május 22. napi megfigyelésnél etetés még nem volt, a tojók csak néha reppentek 
fel szellőztetni a tojásokat. 

A május 24. napi megfigyelésnél tapasztaltam az első etetést, ahogy a hím a 
levegőben átdobja a zsákmányt a tojónak. A tojó még nem a fészekhez szállt vele, 
hanem távolabb leszállt, elfogyasztotta, majd utána repült vissza a fészekhez. A 3. 
fészekhez a tojó ezen a napon nádszálat hordott. 

A június 5. napi megfigyelésen volt az első zsákmányhordás a fészekhez, az 1 . 

fészeknél. Ott már volt kikelt fióka. 

A június 24. napi megfigyelésen láttam az első fiatalokat. 

Július 1 . napi megfigyelésen láttam az 5. fiatalt. 

Július 20. napon már csak egy fiatalt etetnek, a hatodikat. A többi öt fiatal a területen 
repdes, próbál vadászni. 

A július 31 . napon már csak a hatodik fiatal van a területen, a Bíbic-tó fáin üldögélt. 
Az augusztus 24. napi megfigyelésen már csak idősebb madarak mozognak a 
területen. 

Szeptember 14. napon már csak 1 hím mozgott és éjszakázott a területen. 
December 27. napi megfigyelésen már nem láttam barna rétihéját a nádas felett, 
nem jönnek a költő helyre éjszakázni. 

10. Reprodukció sikeressége 

6 fiatal madár felnevelését és sikeres kirepülését tapasztaltam az 500-600 méter 
átmérőjű területen három meghatározott fészekhelyen. 



11. Viselkedés 



A 2008. évi megfigyelések kiegészítése: 

Június 5. napon tojó is hozott eleséget, de nagyrészt a hímek hordják a zsákmányt. 
A június 5. napi megfigyelésen egyszerre 4 fiatalt láttam és mindegyik az 1 . fészek 
körül hangoskodott, és ugyanaz a hím hordta nekik az élelmet. Ez a négy madár 
sokáig együtt is maradt, együtt ültek fel a lestől északra húzódó fasor fáira és nagyon 
hangosan várták a szülőket. 

Ebből arra következtetek, hogy az 1 . fészekből 4 fióka repült ki, a 2. fészekből 1 fióka 
és a 3. fészekből is 1 fióka. 

A 2008. évi fiókákhoz képest a 2009. éviek nagyon hangosak voltak, folyamatosan 
kommunikáltak egymással és a szülőkkel. 
Legtöbbet az északi fasor fáin tartózkodtak. 

A 6. fióka kirepülése után eltűntek a madarak a fészkelő helyről. Egy hímet lehetett 
csak látni behúzni éjszakázni. 



12. Összegzés 



A Bíbic-tói öbölben 2009. március 28. - 2009. december 29. napok között 
végzett barna rétihéja monitoring tevékenység során megállapítható, hogy a 
területen sikeres fészkelés zajlott. Három fészekaljból 6 fiatal kirepülése biztosan 
megállapítható. 

Az ezen a területen az adott időpontban tapasztalható legnagyobb barna rétihéja 
példányszám 1 3 példány volt. 

Az első fészek frissen hajtott nádban volt, a második és a harmadik avas nádban. 

Az őszi időszakra már nem maradtak madarak a fészkelő területen, éjszakázni a 
Madárrezervátum nyugati oldalára húztak be a barna rétihéják. December 29. napon 
még 1 pld tojó és 1 pld hím barna rétihéja éjszakázott a Dinnyési Kutatóházzal 
szemben lévő nádasban. 

A 2008-2009. évi téli időszakhoz: 2009. január 19. napon 1 pld fiatal rétihéját lehetett 

látni a Dinnyési Kutatóházzal szemben lévő nádasban. 

Ugyanitt 2009. február 6. napon 2 pld tojó és 1 pld. fiatal mozgott. 

13. Információ a vonulási adatokhoz 

December 29. napon még 1 pld tojó és 1 pld hím barna rétihéja éjszakázott a 
Dinnyési Kutatóházzal szemben lévő nádasban. 

A 2008-2009. évi téli időszakhoz: 2009. január 19. napon 1 pld fiatal rétihéját lehetett 
látni a Dinnyési Kutatóházzal szemben lévő nádasban. 
Ugyanitt 2009. február 6. napon 2 pld tojó és 1 pld. fiatal mozgott 

14. Összehasonlító adatok 

2008. évben a legtöbb egy időpontban látott példány 12 volt, 2009. évben ez a szám 
6 példány volt. 

2008. évben a példányszám ivarok szerint egy időpontban látott példányok alapján: 
Hím: 3 példány 

Tojó: 8 példány 
Juv: 4 példány 

2009. évben a példányszám ivarok szerint egy időpontban látott példányok alapján: 
Hím: 3 példány 

Tojó: 4 példány 
Juv: 6 példány 

A reprodukció szempontjából a 2009. év sikeresebb volt. 



Velence, 201 0. február 8. Pallos Zsuzsanna 

